CELEX: C2006/131/90
Language: sk
Date: 2006-06-03 00:00:00
Title: Vec T-125/06: Žaloba podaná  3. mája 2006  – Centro Studi A. Manieri/Rada

3.6.2006   
            
            
               SK
            
            
               Úradný vestník Európskej únie
            
            
               C 131/49
            
         Žaloba podaná 3. mája 2006 – Centro Studi A. Manieri/Rada
   (Vec T-125/06)
   (2006/C 131/90)
   Jazyk konania: taliančina
   Účastníci konania
   
      Žalobca: Centro Studi A. Manieri (Rím, Taliansko) (v zastúpení: Carlo Forte, Mario Forte a Giannicola Forte, avvocati)
   
      Žalovaná: Rada Európskej únie
   Návrhy žalobcu
   
               —
            
            
               zrušiť rozhodnutie generálneho tajomníka Rady zo 16. januára 2006, ktorým sa upúšťa od verejného obstarávania 2003/ 209-187862 prostredníctvom užšej súťaže UCA-459/03 týkajúceho sa celkovej správy jaslí a ktorým sa súčasne kladne vyhodnocuje návrh Úradu pre infraštruktúru a logistiku (OIB) Komisie na správu uvedených služieb,
            
         
               —
            
            
               určiť ex aequo et bono újmu utrpenú žalobcom,
            
         
               —
            
            
               zaviazať Radu na náhradu trov konania.
            
         Žalobné dôvody a hlavné tvrdenia
   Táto žaloba bola podaná proti rozhodnutiu generálneho tajomníka žalovanej, ktorým sa upustilo od verejného obstarávania prostredníctvom užšej súťaže vyhláseného v jeseni 2003 oznámením o vyhlásení verejného obstarávania 2003/209- 187862 na celkovú správu jaslí. Dôvodom tohto rozhodnutia bolo zohľadnenie návrhu Úradu pre infraštruktúru a logistiku (OIB) Komisie na správu uvedených jaslí. Tento návrh bol posúdený ako oveľa výhodnejší než ponuka žalobcu, predovšetkým pokiaľ ide o zmluvné podmienky zaručené personálu, úspory a optimalizáciu dostupných zdrojov.
   Na podporu svojich návrhov žalobca uvádza:
   
               —
            
            
               porušenie zásad transparentnosti a rovnosti zaobchádzania v rozsahu, v akom bol napadnutý akt obsahujúci rozhodnutie obstarať služby, ktoré boli predmetom súťaže, z interných zdrojov prijatý bez akéhokoľvek uverejnenia resp. hospodárskej súťaže,
            
         
               —
            
            
               porušenie článku 86 ods. 1 ES, keďže nemožno pripustiť režim, ktorý členské štáty zaväzuje neponechať v účinnosti vnútroštátny systém umožňujúci zadávanie koncesií na verejné služby bez vyhlásenia verejného obstarávania, ktorý ale umožňuje správať sa takým spôsobom inštitúciám Spoločenstva,
            
         
               —
            
            
               nesprávne uplatnenie ustanovení dovolávaných sa na právnom základe napadnutého rozhodnutia: časť IV oznámenia o vyhlásení verejného obstarávania a článok 101 rozpočtového nariadenia v rozsahu, v akom upustenie od verejného obstarávania, ktorého sa dovoláva Rada, nevedie k opätovnému otvoreniu súťaže,
            
         
               —
            
            
               porušenie povinnosti odôvodnenia a omyl v posúdení skutkových okolností, pokiaľ ide o presnosť kritérií, na ktorých sa zakladá výber návrhu OIB,
            
         
               —
            
            
               porušenie článkov 43 a 49 ES. V tomto bode sa potvrdilo, že OIB nie je útvarom Rady a táto nad ním nemá žiadnu kontrolnú právomoc. Z toho vyplýva, že sa v tomto prípade nemožno dovolávať judikatúry, na základe ktorej sa uplatnenie právnej úpravy týkajúcej sa verejného obstarávania vylúči, len ak je kontrola, ktorú nad podnikom, ktorému sa udeľuje koncesia, vykonáva verejnoprávny subjekt, obdobná kontrole, ktorú tento subjekt vykonáva nad svojimi vlastnými útvarmi, a ak uvedený podnik vykonáva podstatnú časť svojej činnosti s týmto verejnoprávnym subjektom.